༄༅། །བྱང་གཏེར་ཕུར་པ་ལུགས་གསུམ་ལས་དྲིལ་སྒྲུབ་ལས་བྱང་དམིགས་རིམ་ཟིན་བྲིས་རྣམ་ངེས་ཀྱི་ཚུལ་དུ་བཀོད་པ་བཞུགས་སོ། །

༄༅། །ན་མཿཤྲཱི་བཛྲ་ཀུ་མ་ར་ཡེ་ཧཱུྃ། རྒྱལ་ཀུན་ཕྲིན་ལས་ངོ་བོ་ཕུར་པའི་ལྷ། །རྣམ་རོལ་དཀྱིལ་འཁོར་གསུམ་གྱི་ལྷ་ཚོགས་དང་། །རིགས་ཀྱི་བདག་པོ་
རྩ་བའི་བླ་མ་ལ། །དེང་ནས་བྱང་ཆུབ་བར་དུ་ཕྱག་བགྱིའོ། །ལྷ་བྲག་གཏེར་བྱོན་ཕུར་པ་ལུགས་གསུམ་ལས། །ཁྱད་པར་གྱུར་པ་གོང་ཁུག་ཇོ་མོ་ལུགས། །ཡང་གསང་
སྤུ་གྲི་འབར་བའི་ཆོ་གའི་ཁྲིད། །དམིགས་རིམ་ཟིན་བྲིས་གོ་བདེར་འབྲི་བ་ལ། །བླ་མ་མཁའ་འགྲོས་གནང་བ་སྩལ་དུ་གསོལ། །དེ་ཡང་ཡི་དམ་ཁྱད་པར་ཅན་འདི་ཉིད་ཀྱི།
བྱོན་ཚུལ་ལོ་རྒྱུས་རྒྱ་མཚོ་ཙམ་ཞིག་མཆིས་པ་ལས། འདིར་ཆུ་ཐིགས་ཙམ་ཞིག་བྲི་བར་བྱེད་པ་ལ། དང་པོ་སྟོན་པ་ཕུན་སུམ་ཚོགས་པ་དང་པོའི་སངས་རྒྱས་ཀུན་ཏུ་བཟང་

༄༅། །པོ༑ དུས་ཕུན་སུམ་ཚོགས་པ་དུས་བཞི་མཉམ་ཉིད་ཀྱི་དུས། གནས་ཕུན་སུམ་ཚོགས་པ་འོག་མིན་ཆོས་ཀྱི་དབྱིངས་ཀྱི་ཞིང་ཁམས་སུ། སྐྱེ་མེད་
མཐའ་བྲལ་ཆེན་པོའི་དགོངས་པ་ལས་མ་གཡོས་བཞིན་དུ། འགགས་མེད་ཆོ་འཕྲུལ་བདག་ཉིད་རྩ་བའི་དཀྱིལ་འཁོར་རྡོ་རྗེ་གཞོན་ནུ་ཡབ་ཡུམ་དུ་སྐུར་བཞེངས་ཏེ་ཐབས་ཤེས་
གཉིས་སུ་མེད་པར་སྦྱོར་བ་ལས། འཁོར་ཕུན་སུམ་ཚོགས་པ་ཕྱོགས་བཅུ་ཁྲོ་བོ་ཕྲ་ཐབས། ཕུར་པ་སྲས་ཀྱི་དཀྱིལ་འཁོར་དུ་མངོན་པར་སྤྲུལ་ནས། ཆོས་ཕུན་སུམ་
ཚོགས་པ་བི་ཏོ་ཏ་མ་ལ་འབུམ་སྡེ་ལ་སོགས་ཕྲིན་ལས་ཕུར་པའི་རྒྱུད་མཐའ་དག་གསུངས་སོ།། རྒྱུད་སྡེ་དེ་དག་ཀྱང་སྟོན་པ་ཉིད་དང་རྡོ་རྗེ་སེམས་དཔའ། ཕྱག་ན་རྡོ་རྗེ་

སོགས་ཀྱིས་བསྡུས་ཏེ། མཁའ་འགྲོ་࿙སྒྲུབ་སྡེ་ལྟར། མ་ལས་ཀྱི་དབང་མོ་ཆེ་ལ་གཏད། ཆོས་དབང་ཕུར་པ་སྤུ་གྲི་࿚དེས་རྡོ་རྗེ་ཕུར་པའི་སྐོར་རྣམས་རུས་པའི་སྒྲོམ་བུར་བཅུག་ནས་སློབ་དཔོན་པདྨ་འབྱུང་གནས་ལ་
གཏད་པ་དང་། རྒྱུད་སྡེ་ལྟར་࿚ཡང་ བྱང་གཏེར་རང་ལུགས་ལྟར་བརྒྱུད་ཚུལ་࿚ཕྱག་ན་རྡོ་རྗེས་རྒྱལ་པོ་ཛཿལ་རྒྱུད་ཀྱི་གླེགས་བམ་ཆར་དུ་ཕབ་སྟེ་དོན་གྱི་རྒྱུད་གཏད། དེས་ཟ་ཧོར་གྱི་སློབ་དཔོན་པྲ་བྷ་ཧ་ཏི་࿙འདི་རབ་ཏུ་
བྱུང་བའི་མཚན་ཤཱཀྱ་པྲ་བྷ་ཞེས་གྲགས། རོང་ཕུར་ལྟར་࿚ལ་གཏད། དེས་སློབ་དཔོན་པདྨ་འབྱུང་གནས་ལ་གཏད། ཡང་ཀུན་ཏུ་བཟང་པོས་རྡོ་རྗེ་གཞོན་ནུ་ལ་གནང་། དེས་བྲམ་ཟེ་མི་ཡི་ཐོད་པ་ཅན་ལ་གནང་། དེས་
མཁའ་འགྲོ་མ་ལས་ཀྱི་དབང་མོ་ཆེ་ལ་གནང་། དེས་མཆོད་རྟེན་བདེ་བྱེད་བརྩེགས་པར་གཏེར་དུ་སྦས། དེ་ཤྲཱི་སེང་ཧས་སྤྱན་དྲངས་ཏེ་ཟ་ཧོར་སློབ་དཔོན་པྲ་བྷ་ཧ་ཏི་࿙ཤཱཀྱ་འོད། ལ་གནང་། དེས་ལྷ་ལྕམ་ཨུ་
མ་དེ་ཤ་ལ། དེས་སློབ་དཔོན་པདྨ་འབྱུང་གནས་ལ་གནང་། ཡང་ཀུན་ཏུ་བཟང་པོས་རྡོ་རྗེ་སེམས་དཔའ་ལ་གཏད། དེས་དགའ་རབ་རྡོ་རྗེ་ལ། དེས་སངས་རྒྱས་རྣམ་གཟིགས་སྤྲུལ་པ་བཞད་པ་རྡོ་རྗེ་ལ།
དེས་རྒྱལ་པོ་ཨུ་རུ་ཤ་ནི། དེས་ཀླུ་ཡི་བུ་མོ་རྒྱ་མཚོ་ལ། དེས་རྒྱལ་པོ་ཨིནྡྲ་བོ་ཏི་ལ། དེས་དྷ་ན་སཾ་སྐྲྀ་ཏ་࿙རོག་སྟོན་དང་རཏྣའི་ཕུར་བརྒྱུད་སོགས་ཀྱི་བརྒྱུད་ཚུལ་དང་ནི་ལམ་མཐུན། ལ། དེས་སློབ་དཔོན་པདྨ། བི་

༄༅། །མ་ལ་མི་ཏྲ། བལ་པོ་ཤཱི་ལ་མཉྫུ་གསུམ་ལ་བཤད། དེའི་ནང་ཕྲིན་ལས་ཕུར་པའི་ཆོས་སྐོར་འདི་ལ་མཆོག་ཏུ་བཀའ་བབས་ཤིང་ཉི་ཟླ་ལྟར་གྲགས་པ་ནི་ཨོ་རྒྱན་ཆེན་པོ་པདྨ་འབྱུང་གནས་
ཉིད་ཡིན་ལགས། དེ་ལྟར་སློབ་དཔོན་ཆེན་པོ་པདྨ་འབྱུང་གནས་ཉིད་ནི་དུས་གསུམ་གྱི་རྒྱལ་བ་ཐམས་ཅད་ཀྱི་ངོ་བོ་རྡོ་རྗེ་འཆང་དང་དབྱེར་མ་མཆིས་ཤིང་། གསང་བའི་བདག་པོ་ཕྱག་ན་རྡོ་རྗེ་དང་ཡེ་ཤེས་ཀྱི་
མཁའ་འགྲོ་མ་རྣམས་ཀྱིས་གསང་སྔགས་རྡོ་རྗེ་ཐེག་པའི་རྒྱུད་མན་ངག་ཐམས་ཅད་གཏད་ནས་སྔ་འགྱུར་རྡོ་རྗེ་ཐེག་པའི་བསྟན་པའི་བདག་པོར་མངའ་གསོལ་བ་ཡིན་ཅིང་། ཁྱད་པར་ཕྲིན་ལས་ཕུར་པའི་བཀའ་
བབས་ཚུལ་བཀའ་བརྒྱད་བདེ་གཤེགས་འདུས་པའི་ལོ་རྒྱུས་ལས་སྒྲུབ་པ་བཀའ་བརྒྱད་སྤྱི་དང་བྱེ་བྲག་གི་རྒྱུད་སྡེ་རྣམས་࿙འོག་མིན་དུ། སྟོན་པས་࿙ཀུན་བཟང་ཧེ་རུ་ཀས། གསུངས། གསང་བའི་བདག་པོས་
བསྡུས་ཏེ་࿙རྗེས་སུ་གླེགས་བམ་ལ་བཀོད་ནས། མཁའ་འགྲོ་མ་ཐམས་ཅད་ཀྱི་གཙོ་མོ་ལས་ཀྱི་དབང་མོ་ལ་གཏད། མཁའ་འགྲོ་མས་ཆེ་མཆོག་གི་རྒྱུད་དང་མན་ངག་࿙ཆོས་ཉིད་ཀྱི་རང་སྒྲས་ རྣམས་གསེར་གྱི་སྒྲོམ་
བུར་བཅུག ཡང་དག་དངུལ་གྱི་སྒྲོམ་བུར་བཅུག གཤིན་རྗེ་ལྕགས་ཀྱི་སྒྲོམ་བུར་བཅུག པདྨ་ཟངས་ཀྱི་སྒྲོམ་བུར་བཅུག ཕུར་པ་གཡུའི་སྒྲོམ་བུར་བཅུག མ་མོ་བསེ་ཡི་སྒྲོམ་བུར་བཅུག འཇིག་རྟེན་

མཆོང་གི་སྒྲོམ་བུར་བཅུག དྲག་སྔགས་གཟི་ཡི་སྒྲོམ་བུར་བཅུག བཀའ་བརྒྱད་གཅིག་ཏྲ་ས་ནི་རིན་པོ་ཆེ་སྣ་བརྒྱད་ཀྱི་སྒྲོམ་བུར་བཅུག དུར་ཁྲོད་ཆེན་པོ་བསིལ་བའི་ཚལ་གྱི་མཆོད་རྟེན་བདེ་བྱེད་བརྩེགས་
པར་གཏེར་དུ་སྦས་པ་ལས། དུས་ནམ་ཞིག་གྲུབ་པའི་རིག་འཛིན་བརྒྱད་བྱོན་ཏེ་དུར་ཁྲོད་ཆེན་པོ་བརྒྱད་དུ་སྒྲུབ་པ་མཛད་དེ་སྒྲུབ་པ་བཀའ་བརྒྱད་ཀྱི་རྒྱུད་སྡེ་རྣམས་གཏེར་ནས་སྤྱན་འདྲེན་པའི་དུས་ལ་བབས་ཏེ།
རིག་འཛིན་རྣམས་མཆོད་རྟེན་བདེ་བྱེད་བརྩེགས་པར་བྱོན་ནས། ཡེ་ཤེས་དང་ལས་ཀྱི་མཁའ་འགྲོ་མ་རྣམས་དབང་དུ་བསྡུ་བར་མཛད་པས་མཁའ་འགྲོའི་གཙོ་མོ་དངོས་སུ་བྱོན་ནས་ཅི་དགོས་གསུང་པ་ལ།
རིག་འཛིན་རྣམས་ཀྱིས་སྒྲུབ་པ་བཀའ་བརྒྱད་ཀྱི་རྒྱུད་སྡེ་རྣམས་འདོད་གསུངས་པས། མཁའ་འགྲོ་མས་བཀའ་རྒྱ་དཀྲོལ་ཏེ། གཤིན་རྗེ་གཤེད་ཀྱི་ཆོས་སྐོར་རྣམས་སློབ་དཔོན་འཇམ་དཔལ་བཤེས་གཉེན་ལ་
གཏད༑ པདྨ་གསུང་སློབ་དཔོན་ཀླུ་སྒྲུབ་ལ་གཏད། ཡང་དག་ཐུགས་ཧཱུྃ་ཀཱ་ར་ལ་གཏད། བདུད་རྩི་ཡོན་ཏན་བི་མ་མི་ཏྲ་ལ་གཏད། ཕུར་པ་སློབ་དཔོན་པདྨ་ལ་གཏད། སྲིད་པ་མ་མོ་དྷ་ན་སཾ་ཀྲི་ཏ་ལ་
གཏད༑ འཇིག་རྟེན་གྷུ་ཡ་ཙནྡྲ་ལ་གཏད། དྲག་སྔགས་ཤཱིནྟཾ་གྷརྦྷ་ལ་གཏད། དེ་ནས་སློབ་དཔོན་སོ་སོས་ཡི་དམ་དང་དེའི་བཀའ་བབས་ཀྱི་རྒྱུད་སྡེ་རྣམས་གཏན་ལ་ཕབ་སྟེ་དར་རྒྱས་སུ་མཛད། སློབ་དཔོན་

༄༅། །པདྨ་འབྱུང་གནས་ལ་རྡོ་རྗེ་ཕུར་པའི་བཀའ་བབས་ཏེ་བཤད་སྒྲུབ་ཀྱི་ཉམས་བཞེས་གཙོ་བོར་མཛད་པ་ཡིན། གུ་རུ་ཉིད་ཀྱིས་࿙བལ་ཡུལ་ཡང་ལེ་ཤོད་དུ་ཡང་དག་མར་མེ་དགུ་པའི་དཀྱིལ་འཁོར།
ཕྱག་རྒྱ་ཆེན་པོ་མཆོག་གི་དངོས་གྲུབ་བསྒྲུབ་པའི་བར་གཅོད་ཀྱང་ཡི་དམ་ལྷག་པའི་ལྷ་འདི་ཡི་སྒོ་ནས་འདུལ་བར་མཛད། གཞན་ཡང་རྒྱ་གར་ཙན་དན་གྱི་ནགས་ལ་མུ་སྟེགས་ཀྱི་གནས་རྟེན་བཅས་པ་ལ་གུ་རུ་
ཉིད་ཀྱིས་ཕུར་པ་བཏབ་པས་མུ་སྟེགས་ནགས་ཚལ་དང་བཅས་པ་ཐལ་བར་བསྲེགས། སླར་ཡང་ཙན་དན་གྱི་ནགས་སྔར་བས་ལེགས་པར་གྱུར། བི་མ་མི་ཏྲས་ཆུ་བོ་གངྒཱ་ལ་མུ་སྟེགས་ཀྱི་གྲོགས་བྱེད་པའི་ཀླུ་
གནས་པ་ལ་ཕུར་པ་བཏབ་པས་ཀླུ་ཚར་࿙དུས་དེར་དམ་ཅན་སྡེ་གསུམ་གྱིས་སྲོག་སྙིང་ཕུལ། བཅད་ནས་གངྒཱ་ཡན་མན་དུ་ཆད་དེ་ལམ་དོད་པ་བླངས། བལ་པོ་ཤཱི་ལ་མཉྫུས་མཁར་གོང་བྲག་࿙བྲག་ནས་ཙམ་ཕྱེ་མར་བྱས་ནས།
ལ་བཏབ་པས་ཐེའུ་རང་གནས་པ་བཏུལ། གུ་རུ་ཉིད་ཀྱི་རྣམ་ཐར་ཡང་སྤྱིར་སིནྡྷུ་རྒྱ་མཚོར་པདྨ་ལ་བརྫུས་ཏེ་འཁྲུངས་ཚུལ་གསུངས་ནའང་། ཕུར་པ་འབུམ་ནག་གི་རྒྱུད་དུ་མ་ལས་འཁྲུངས་ཚུལ་བཤད་ཅིང་
གདུལ་བྱའི་དོན་དུ་ཞིང་ཁམས་རྒྱ་མཚོར་སྤྲུལ་པའི་ཟློས་གར་སྒྱུར་བ་མཛད་པས་མཐའ་གཅིག་ཏུ་བཟུང་བ་ག་ལ་ནུས། བོད་ཡུལ་འདིར་དར་ཚུལ་ཡང་འཕགས་པ་འཇམ་དཔལ་གྱི་སྤྲུལ་པ་ཆོས་ཀྱི་རྒྱལ་པོ་ཁྲི་སྲོང་

ལྡེའུ་བཙན་གྱི་ཐུགས་དམ་བསམ་ཡས་མི་འགྱུར་ལྷུན་གྱིས་གྲུབ་པའི་གཙུག་ལག་བཞེངས་པའི་དུས་སུ་བོད་ཀྱི་ལྷ་སྲིན་གདུག་པ་ཅན་རྣམས་ཀྱིས་བར་ཆོད་རྩོམ་པ་འདུལ་བའི་ཆེད་དུ་རྒྱ་གར་ནས་གུ་རུ་པདྨ་སྤྱན་་་
དྲངས་ནས་དཔལ་གྱི་བསམ་ཡས་ས་ཆོག་ནས་བཟུང་རབ་ཏུ་གནས་པའི་བར་གེགས་མེད་དུ་གྲུབ་པ་མཛད། རྗེ་འབངས་རྣམས་ལ་སྤྱིར་གསང་སྔགས་ཀྱི་ཆོས་མང་དུ་གསུངས། ཁྱད་པར་རྡོ་རྗེ་ཕུར་པའི་དབང་
དང་གདམས་ངག་གནང་བ་ན་མངའ་བདག་རྒྱལ་པོ། ཇོ་མོ་མཚོ་རྒྱལ། སྣ་ནམ་རྡོ་རྗེ་བདུད་འཇོམས། ཤུད་བུ་དཔལ་སེང་། མཆིམས་ཤཱཀྱ་པྲ་བྷ། ཅོག་རོ་བཟའ། ངམ་འདྲེ་ཨ་ཙར་ས་ལེ། འཁོན་
ཀླུ་དབང་། རོང་བན་ཡོན་ཏན་རིན་ཆེན་རྣམས་ལ་གནང་བ་ནི། ཕུར་པ་རྒྱལ་པོ་ལུགས། སྣ་ནམ་ལུགས། ཤུད་བུ་ལུགས། མཆིམས་ལུགས། ལྕམ་ལུགས། ངམ་འབྲེ་ལུགས། འཁོན་࿙ཆོས་
རིགས་གཉིས་ཀ་རྒྱུན་མ་ཆད་པ་ས་ལུགས། ལུགས། རོང་ཟོམ་࿙སྣ་ནམ་ལུགས་དང་རོང་ལུགས་གཅིག་ཀྱང་ཁ་གཅིག་རོང་བན་ཡོན་ཏན་རིན་ཆེན་དེས་སློབ་དཔོན་ཆེན་པོ་དངོས་ལ་ཐུག དགུང་ལོ་ནི་བརྒྱ་བཞེས། དེའི་སྲས་རིན་ཆེན་ཚུལ་ཁྲིམས་ལོ་
ཕྱེད་ཉིས་བརྒྱར་བཞུགས་ཟེར། དེའི་སྲས་རོང་ཟོམ་པཎྚི་ཏ་ཆོས་ཀྱི་བཟང་པོ་ཡིན། ལུགས་སོགས་ལ་གྱེས་པའི་རྒྱུད་ལུགས་བཅོ་བརྒྱད་ཙམ་བྱུང་བར་གྲགས་ཤིང་། ཁྱད་པར་ཇོ་མོ་མཚོ་རྒྱལ་ལ་ཕྲིན་ལས་ཕུར་པའི་བཀའ་

༄༅། །བབས་ཏེ། མོན་ཁ་࿙སེང་གེ་རྫོང་། ནཻ་རིང་དུ་ཕུར་པ་སྒྲུབ་པའི་ཞག་གཅིག་ནས་གྲུབ་རྟགས་ཀློང་དུ་གྱུར་ཏེ་ཕུར་པ་ཐམས་ཅད་བཞད་ཅིང་འཁྲབ་པ་དང་འོད་འཕྲོ་བ་བྱུང་བའི་ཇོ་མོའི་
དགོངས་པ་ལ་མ་མོ་འགྲུབ་ན་ཁྲག་ཟོར་འཕེན། གཤིན་རྗེ་འགྲུབ་ན་འཁོར་ལོ་བསྐོར། ཕུར་པ་འགྲུབ་ན་གདབ་ལས་བྱ་བ་ཡིན་ཀྱང་ཁོ་མོ་ལ་དགྲ་མེད། འོན་ཀྱང་ཕ་མེས་ཀྱི་སྲོག་འཕྲོག་པའི་ཟ་འདྲེ་ལ་གདབ་
པར་བྱའོ་དགོངས་ནས་ཕུར་པ་འདྲིལ་ནས། ཕུར་པ་དེ་ནམ་མཁའ་ལ་སོང་བས་ཕ་ཡུལ་སྒྲགས་ཀྱི་ཁང་པའི་ལྟག་ན་འདྲེ་གནས་པའི་སྐྱེར་ཕུར་གཅིག་ཡོད་པ་ཐལ་བར་ཚིག ཟ་འདྲེ་བསྒྲལ། མཆིམས་ཕུའི་
ནགས་ལ་མེ་ཤོར་བར་ཕུར་པ་བཏབས་པས་མེ་ཤི་མལ་ལ་ནགས་ཚལ་རྒྱས། ཆུ་བོ་རིར་བདུད་ཀྱི་མཐའ་བདུན་བྱ་རོག་ཏུ་བརྫུས་ནས་བྱུང་བར་ཕུར་པ་གདེངས་པས་བྱ་རོག་ས་ལ་ལྷུང་སྟེ་བསྒྲལ་བ་སོགས་གྲུབ་
མཚན་མང་དུ་བྱུང་བར་གསུང་། མཆིམས་ཤཱཀྱ་པྲ་བྷས་ཡར་ལུང་གད་པའི་ཕུག་ཏུ་གྲུབ་མཚན་བརྙེས་པ་དང་། ཤུད་བུ་དཔལ་སེང་གིས་འུ་ཤང་རྡོ་ཡི་བྲག་ལ་ཕུར་པ་གདབ་པ་དང་། རྡོ་རྗེ་བདུད་འཇོམས་
ཀྱིས་ཧས་པོ་རི་ལ་མེ་ཤོར་ནས་ཕུར་པ་བཏབས་པས་མེ་བསད། མཁར་ཆེན་࿙མཚོ་རྒྱལ་གྱི་མིང་པོ། དཔལ་གྱི་དབང་ཕྱུག་གིས་སྤྱང་ཀི་ལ་ཕུར་པ་བཏབ་པས་དྲོངས་པ་ལ་སོགས་གུ་རུ་ཉིད་ཀྱི་རྗེས་འཇུག་རིག་

འཛིན་གྲུབ་ཐོབ་རྣམས་ཀྱིས་སྒྲུབ་པའི་རྟགས་མཚན་དངོས་སུ་བསྟན་པ་ནི་བརྗོད་ཀྱིས་མི་ལང་། གཞན་ཡང་བྱང་གཏེར་ཕུར་པ་དྲིལ་སྒྲུབ་ལོ་རྒྱུས་ལས། སློབ་དཔོན་པདྨ་འབྱུང་གནས་ལ་མངའ་བདག་རྒྱལ་
པོས་ཞུས་པ། ཀྱཻ་སློབ་དཔོན་ཆེན་པོ་ལགས། གུ་རུ་ཉིད་ཀྱི་དུས་གསུམ་སངས་རྒྱས་ཐམས་ཅད་ཀྱི་སྤྲུལ་པ་རྡོ་རྗེ་ལྟ་བུའི་སྐུ་ལ་འཇིག་པ་མི་མངའ་ཞིང་། བར་དུ་གཅོད་པ་གང་གིས་མི་ཚུགས་པ་ལ། དུས་
རྟག་ཏུ་ལྕགས་ཀྱི་ཕུར་པ་འདི་དང་མི་འབྲལ་བ་ཇི་ལྟར་ལགས། ཞེས་ཞུས་པས་མ་ཧཱ་གུ་རུས་བཀའ་སྩལ་པ། མངའ་བདག་རྒྱལ་པོ་འདི་ལ་དོན་ཆེན་པོ་ཡོད་དེ་རྒྱས་པར་བཤད་ན་བསམ་གྱིས་མི་ཁྱབ། བསྡུ་
ན་བར་ཆོད་འདུལ་བའི་དོན་ཁོ་ན་ལགས། བདག་ལ་བདུད་བཞིའི་འཇིགས་པ་མེད་ཀྱང་། སངས་རྒྱས་ཀྱི་ཞིང་ཁམས་དང་གདུལ་བྱ་འདུལ་བའི་ཕྲིན་ལས་མཐར་འདོན་པ་ལ་བར་གཅོད་ཡོད་པས་བསྒྲལ་བར་
བྱའོ།། མ་འོངས་པའི་དུས་ན་གསང་སྔགས་སྤྱོད་པའི་རྣལ་འབྱོར་པ་དང་། ཆོས་སྐྱོང་བའི་རྒྱལ་པོ་ལ་མན་ངག་འདི་མེད་ན་བར་ཆད་ཀྱི་དབང་དུ་འགྱུར་བས་སྲས་དང་གདུང་བརྒྱུད་ཕྱི་མའི་དོན་དུ་འདི་ལ་ནན་
ཏན་མཛོད་ཅིག། ཅེས་གསུངས་པས། ཡང་རྒྱལ་པོས་ཞུས་པ། ཀྱཻ་སློབ་དཔོན་ཆེན་པོ་ལགས། དེ་ལྟ་བུའི་ཕུར་པ་ལམ་གྱི་གང་ཟག་ལ་ཤིན་ཏུ་གལ་ཆེ་བར་མཆིས་པས་མ་འོངས་པའི་དོན་དུ་རྒྱུ་གསོག་

༄༅། །ཅིང་བྱིན་གྱིས་བརླབ་ཏུ་གསོལ། ཞེས་ཞུས་པས། སློབ་དཔོན་གྱིས་བཀའ་སྩལ་པ། རྒྱལ་པོ་ཉིད་ཀྱིས་ཞུས་པ་ལྟར། པདྨ་བདག་གིས་ཕུར་པའི་རྫས་ཀྱི་མཚོན་ཆ་མང་པོ་གསོག་
ཅིང་བྱིན་གྱིས་བརླབས་ནས། བདག་གི་སྒྲུབ་གནས་ཕལ་ཆེར་དུ་གཏེར་དུ་སྦས་ཡོད། ཁྱད་པར་བོད་ཀྱི་མགར་བས་བཟོས་པའི་ལྕགས་ཕུར་བརྒྱ་རྩ་གཅིག མོན་མགར་བ་དཔལ་བརྩེགས་ཀྱིས་བཟོས་པའི་
ལྕགས་ཕུར་བརྒྱ་རྩ་གཅིག དུར་ཁྲོད་རྔམས་པ་སྒྲ་སྒྲོགས་སུ། རིགས་ངན་གྱི་བཟོ་བོས་སྒྲུབ་པའི་སེང་ཕུར་བརྒྱ་རྩ་གཅིག རྒྱ་ནག་བཟོ་བོས་ཤིང་ཛ་ལ་ནག་པོ་ལ་བཟོས་པའི་ཕུར་པ་བརྒྱ་རྩ་གཅིག། དེ་
རྣམས་བསམ་ཡས་མཆིམས་ཕུ། ལྷོ་བྲག་ཁོ་མཐིང་། སྤ་གྲོ་སྟག་ཚང་། བུམ་ཐང་སེང་གེ་རྫོང་། ཡར་ལུང་ཤེལ་བྲག སྒྲགས་ཀྱི་ཡངས་རྫོང་། ཏི་གྲོ་བྲག་དཀར། ཟང་ཟང་ལྷ་བྲག་སོགས་སྒྲུབ་
གནས་ཕལ་ཆེར་དུ་ཁྱད་པར་གཏེར་དུ་སྦས་ཡོད་པས་མ་འོངས་པ་ན་ད་ལྟའི་རྗེ་འབངས་རྣམས་སྨོན་ལམ་གྱི་སྟོབས་ཀྱིས་སྤྲུལ་སྐུ་གཏེར་སྟོན་རེ་རེར་གྱུར་ནས། འགྲོ་བའི་དོན་བྱེད་པར་འགྱུར་རོ། །ཞེས་
གསུངས་སོ།། སླར་ཡང་ཨོ་རྒྱན་ཉིད་སྲིན་ཡུལ་དུ་ཕེབས་སྐབས་བོད་ཀྱིས་རྗེ་འབངས་རྣམས་ཀྱིས་གུང་ཐང་ལ་ཐོག་ཏུ་ཕེབས་སྐྱེལ་མཛད། ཁྱད་པར་ཇོ་མོ་མཚོ་རྒྱལ་དང་། ངམ་འདྲེ་ས་ལེ། ཅོག་རོ་

གསུམ་གྱིས་ཞབས་ཕྱིར་འབྲེང་བར་ཞུས་པས་གུ་རུའི་ཞལ་ནས་ང་གནམ་ལ་བྱ་ལྟར་འཕུར་ནས་འགྲོ་ན་ཁྱད་རྣམས་ཡོང་ངམ། ང་ས་ལ་བྱེའུ་ལྟར་འཛུལ་ནས་འགྲོ་ན་ཁྱེད་ཀྱིས་ཡོང་ངམ། ཆུ་ལ་ཉ་ལྟར་འཕྱོ་ན་
ཁྱེད་ཀྱིས་ཡོང་ངམ་གསུངས་པས། འོ་ན་བདག་གསུམ་ཐུགས་བཅུད་བྱུང་བའི་དབང་དང་གདམས་ངག་ཞུ་ཞུས་པས། ཞལ་གྱིས་བཞེས་ནས་དེ་མ་ཐག་ཧཱུྃ་ཧཱུྃ་གསུངས་པས་རྡོ་རྗེ་ཕུར་པའི་ཡེ་ཤེས་ཀྱི་དཀྱིལ་
འཁོར་གསུམ་དུ་སྤ